მოსე თოიძის ქუჩა
მოსე თოიძის ქუჩა — ქუჩა თბილისში, ჩუღურეთის რაიონში (ჩუღურეთი); ალექსანდრე ციმაკურიძის ქუჩიდან სანთლის შესახვევამდე. ჩუღურეთის ერთ-ერთი ძველი ქუჩა. თბილისის 1867 წლის გეგმაზე დატანილია როგორც მექოთნის (მეთუნეთა) ქუჩა (ქუჩაზე განლაგებული იყო კრამიტისა და თიხის ჭურჭლის დამამზადებელი კუსტარული საწარმოები).1953 წელს მოსე თოიძის ქუჩა დაერქვა, აქვს ერთი შესახვევი.